section_heading: Zemljopis Grada Sarajeva
paragraph_text: Grad Sarajevo, s pripadajuće četiri općine, smješten je na obalama rijeke Miljacke, u amfiteatru koji s tri strane okružuju planine Bjelašnica (2067 m nadmorske visine), Igman (1502 m), Trebević (1627), te brda Grdonj i Hum. Prosječna nadmorska visina samog grada je oko 510 metara. Površina Grada Sarajeva iznosi 141,5 četvornih kilometara, a granične zemljopisne koordinate su: na zapadu 18.016 istočne zemljopisne dužine, na istoku 18.027 ist. zemlj. duž., na sjeveru 43.053 sjeverne zemljopisne širine i na jugu 43.047 sjeverne zemljopisne širine.